laion/Wikipedia-Exotic huggingface dataset:
Kalmuneid

"Kalmuneid" on Artur Lemba ooper viies vaatuses Sophia Vardi (pseudonüüm, tegelikult Marta Lepp) libretole. See oli teine eesti algupärane ooper, tüüpiline numbriooper. Muusika on rahvusliku koloriidiga, sisu depressiivne. Pärast väljatulekut pole ooperit rohkem esitatud. Esmaettekanne toimus 7. septembril 1929 Tallinnas Estonia teatris. Peaosi esitasid Arnold Wisman (hiljem Aarne Viisimaa) (Heitti), Olga Mikk-Krull või Marta Rungi (Maie), Niina Romanova (Kalmuneid), Karl Viitol (Isamees). Dirigent oli Juhan Aavik. Lavastaja Hanno Kompus. Peamised osad: Härma Heitti (tenor), Heitti isa (bariton), Heitti ema (sopran), Maie (sopran), Vaino Esso (bass), Vaino Viio (bariton), Kalmuneid (sopran), Isamees (bass Tegevus toimub määramata ajal Eesti külas ja baseerub rahvamuistendile, mille kohaselt Härma perepoeg Heitti annab oma surnud mõrsja kalmu lähedal kaera külvates toonela rahvale tõotuse, et võtab samast kalmust Kalmuneiu endale naiseks kui nad aitavad tal kaera hästi idanema panna. Varsti aga unustab ta oma lubaduse ning võtab kaasaks elurõõmsa Vaino peretütre Maie, kes on Heittit juba kaua omale kaasaks himustanud. Maie ema on tütre saatuse pärast mures, kuid Maie lohutab teda. Pulmapeol hakkab Heittit vaevama südametunnistus. Kui ta oma noore naisega samast hauast, mille lähedal kaera külvas, pulmarongiga mööda sõidab hiide Uku õnnistust saama, algab torm ja äike. Toonelased nõuavad neile antud tõotuse täitmist, sest nad andsid Heittile hea saagi. Äike tabab Maiet ja noorik sureb. Pulmarongist saab peie­liste rong. Noor abielumees saabub üksi koju ja on masenduses. Meeleheites ta tapab end, et täita oma lubadus ja ühineda Kalmuneiuga toonelas. Rahvas jääb kahte surnut leinama. Muusikalugusid: Heitti kaerakülvamise laul; Maie unenäolaul „Emakene, memmekene”; Vaimude koor. Ooperist Eesti Muusika Infokeskuse andmebaasis
Vanapagana jäljehauad

Vanapagana jäljehauad on kolm lähestikku asuvat piklikku ja järsuveerulist sulglohku Paganamaal Võrumaal Rõuge vallas. Nende lohkude läbimõõt on 50–100 m ja sügavus 15–20 meetrit. Veergude kallakus ulatub kuni 25 kraadini (ja kohati isegi üle selle). Lohkude põhjad on erinevates soostumise staadiumites ja nende nõlvad on tugevasti võsastunud. Jäljehaudade ümbrus olevat olnud vanasti lage ja piklikud lohud meenutanud kõrgemalt vaadates hiiglaslikke jalajälgi. Sulglohud kujunesid moreeni sisse jäänud jääpankade sulamisel. Koht on seotud rahvapärimusega, mille kohaselt Vanapagan maganud, käed-jalad laiali, lähedases Kurõsuus (Kuresoos). Vanajumala müristamise peale pagenud pagan Kikkajärve. Jäänudki järele inimese kehakujuga lohk ja jäljehauad. Kuna Vanapagan üritanud igal sammul oma kuju muuta, on jäljehauad selle tunnistajatena erinevad. Esimene jäljehaud on kinnine sulglohk, mille põhjas püsis varem vesi ja selles leotati linu. Teine jäljehaud on suurem, umbes 50 meetri pikkune ja 30 meetri laiune. Kolmas jäljehaud on teistest veidi väiksem ja asub teest 60 meetri kaugusel. Paganamaa maastikukaitseala Palo, T. (november 2016). "Pagana tore maa" (PDF). Eesti Loodus. Pdf, lk 52. Vaadatud 06.08.2018. Turb, M. (2008). "PAGANAMAA maastikukaitseala" (PDF). Võrumaa Keskkonnateenistu. Pdf. Vaadatud 06.08.2018.
Dörpeni ühisvald

Dörpeni ühisvald (Samtgemeinde Dörpen) on ühisvald (Samtgemeinde) Saksamaal Alam-Saksi liidumaal Emslandi kreisis. Selle pindala on 209,0 km². 31. detsembril 2015 elas seal 16 355 inimest. Ühendus koosneb järgmistest valdadest: https://www1.nls.niedersachsen.de/statistik/ doerpen.de
Frereni ühisvald

Frereni ühisvald (Samtgemeinde Freren) on ühisvald (Samtgemeinde) Saksamaal Alam-Saksi liidumaal Emslandi kreisis. See koosneb järgmistest valdadest: Andervenne Beesten Freren Messingen Thuine https://www1.nls.niedersachsen.de/statistik/
Herzlake ühisvald

Herzlake ühisvald (Samtgemeinde Herzlake) on ühisvald (Samtgemeinde) Saksamaal Alam-Saksi liidumaal Emslandi kreisis Hase jõe ääres. Selle pindala on 155,3 km². 31. detsembril 2015 elas seal 10 281 inimest. See koosneb järgmistest valdadest: https://www1.nls.niedersachsen.de/statistik/ herzlake.de
Latheni ühisvald

Latheni ühisvald (Samtgemeinde Lathen) on ühisvald (Samtgemeinde) Saksamaal Alam-Saksi liidumaal Emslandi kreisis. Selle pindala on 165,65 km². 31. detsembril 2015 elas seal 11 323 inimest. Sellesse kuuluvad järgmised vallad: https://www1.nls.niedersachsen.de/statistik/ www.lathen.de
Lengerichi ühisvald

Lengerichi ühisvald (Samtgemeinde Lengerich) on ühisvald (Samtgemeinde) Saksamaal Alam-Saksi liidumaal Emslandi kreisis. See koosneb järgmistest valdadest: Bawinkel Gersten Handrup Langen Lengerich Wettrup https://www1.nls.niedersachsen.de/statistik/
Villa Doll

Villa Doll on kaitsealune elamuhoone Viljandi linnas aadressil Carl Robert Jakobsoni tänav 8. Hoone autori kohta puuduvad kindlad andmed, uurijad on seda omistanud mitmele arhitektile. Kaudsetel andmetel võib autoriks pidada mõnda Moskva arhitekti, samuti on viidatud Karl Burmanile. Kahekorruseline telliskividest ja krohviga kaetud hoone on ehitatud juugendstiilis. Kõrge viilkatus on punasest kivist, seda kaunistavad kumerad katuseaknad. Hoone kompositsioon on kompaktne ja sõltub hoone sisemisest struktuurist ja mahtudest. Läänefassaadi keskel asub barokse kiivriga kaetud toalaiune ärkel ja kahele stiliseeritud sambale ja nurgapiilaritele toetuv eenduv rõdu. Fassaade ilmestavad kitsad piklikud erikujulised ja erinevalt rühmitatud aknad. Peasissepääsuesist võlvjat varikatust toestab stiliseeritud joonia kapiteeliga nurgasammas. Fassaade kaunistavad keerduva joonega stukk-kaunistused. Põhiplaanilt on hoone asümmeetriline. Algset plaanilahendust on korduvalt muudetud, lisatud on vaheseinu. Algne viimistlus on suuremas osas hävinud. Säilinud on osa väärtuslikke interjööridetaile – juugendlikud kahhelahjud, trepivõre fragmendid jms. Hävinud on ka õue haljastus. Elamut hakati ehitama 1908. aastal ja see valmis 1910. Hoone omaniku, praost August Westrén-Dolli järgi hakati seda kutsuma "Villa Doll". Eesti Vabariigi esimesel iseseisvusperioodil asusid majas 5. suurtükigrupi, 4. diviisi ja Pärnu-Viljandi sõjaväeringkonna staabid. Nõukogude okupatsiooni ajal asusid hoones NSV Liidu relvajõud ja sel ajal sai hoone interjöör tõsiselt kannatada. Seejärel läks hoone Kaitseliidu Sakala maleva omandisse ja on alates sellest tühjana seisnud. 1998. aastal registreeriti hoone ehitismälestisena. 2010. aastal müüdi hoone eraomandisse. Elamu Viljandis Jakobsoni 8, 1908-1910.a. kultuurimälestiste riiklikus registris (vaadatud 06.08.2018) Ain-Andris Vislapuu (2007). Viljandi vanadel fotodel. Tallinn: Tänapäev. Lk 111. ISBN 978-9985-62-590-3. Egon Valdaru (23.01.2010). "Ajalooline hoone müüdi imeodava hinnaga" (PDF). Sakala. Lk 4. Vaadatud 06.08.2018. Elamu Viljandis Jakobsoni 8, 1908-1910.a. kultuurimälestiste riiklikus registris
Suunatud rünnak

Suunatud rünnak (inglise keeles direct action) on lühikese kestusega sõjaline löök või muu väikese mastaabiga rünnak, mis viiakse läbi erioperatsioonide üksuste poolt spetsiifiliste ja tihti ajakriitiliste eesmärkide saavutamiseks. Suunatud rünnakud võivad hõlmata: Reide, varitsusi; Täppisrelvde ja täppislaskemoona abil teostatavaid ründeoperatsioone (nt kindla sihtmärgi hävitamine), mis vähendavad või väldivad kõrvalise kahju tekitamist; Isikute, sensitiivse või kriitilise tähtsusega objektide, info jms üles otsimist, määratlemist, identifitseerimist ning tagasi toomist. Suunatud rünnak on koondatud kindlale, hästi määratletud sihtmärgile, millel on operatsiooniline või strateegiline tähtsus. Suunatud rünnakud ernevad konventsionaalsete üksuste rünnakoperatsioonidest kõrgema füüsilise ja poliitilise riski poolest, operatsioonide tehnikast ning valitud ja täpselt määratletud jõu kasutamisest saavutamaks kindlaid sihtmärke. Suunatud rünnak võimaldab teostada reide, varitsusi ja otseseid rünnakuid, mis on konventsionaalsete üksuste löögiulatusest ja võimekusest väljaspool. Suunatud rünnakud on tihti väga kindlat ettemääratud ulatuse ja kestusega. Samuti võimaldavad suunatud rünnakud luua olukorda, mis omakorda võimaldab hiljem teostada määrava tähtsusega sõjalisi ja poliitilisi tegevusi. Maastikuluure Delta Force Special Air Service Special Activities Division JW GROM "direct action". Militerm. Eesti Keele Instituut. Originaali arhiivikoopia seisuga 10. august 2018. Vaadatud 7. august 2018.
Lucas Paquetá

Lucas Tolentino Coelho de Lima (mängijanimega Lucas Paquetá; sündinud 27. augustil 1997 Rio de Janeiros) on Brasiilia jalgpallur, kes mängib poolkaitsjana Inglismaa kõrgliigaklubis West Ham United ja Brasiilia jalgpallikoondises. Ta alustas klubikarjääri kodumaal Flamengos, mille noorteakadeemiaga liitus ta 2007. aastal. Flamengo esindusmeeskonda jõudis ta 2016. aastal. 2018. aastal valiti ta Brasiilia kõrgliiga hooaja sümboolsesse koosseisu. 2019. aasta jaanuaris liitus ta Itaalia kõrgliigaklubiga Milan. Arvatav üleminekusumma oli 35 miljoni eurot. 2020. aasta septembris siirdus ta 20 miljoni euro eest Prantsusmaa kõrgliigaklubisse Lyoni Olympique, kellega sõlmis viieaastase lepingu. Hooajal 2020–21 lõi ta Prantsusmaa kõrgliigas üheksa väravat ja valiti samal hooajal liiga sümboolsesse koosseisu. 2022. aasta augustis sõlmis ta viieaastase lepingu West Ham Unitediga. West Ham Unitedi jaoks oli tegu klubi rekordostuga. Debüüdi Brasiilia rahvuskoondise meeskonnas tegi ta 8. septembril 2018 sõprusmängus USA vastu. Koondisekarjääri esimese värava lõi ta 23. märtsil 2019 sõprusmängus Panama vastu. Ta võitis Brasiilia koondisega 2019. aasta Copa América. Flamengo Campeonato Carioca: 2017 "West Ham sign Lyon's Paqueta for club record fee". BBC Sport. 29. august 2022. Vaadatud 30. augustil 2022.  Lucas Paquetá – pildid, videod ja helifailid Wikimedia Commonsis
Thin Lizzy

Thin Lizzy on iiri rokkansambel, mis tegutses 1969–1983 ja taas alates 1996. aastast. Ansambli juht, laulja ja peamine laulukirjutaja oli Phil Lynott (suri 1986). Ansambli tuntumate lugude seas on "Whiskey in the Jar", "The Boys Are Back in Town", "Jailbreak" ja "Dancing In The Moonlight". Kuigi ansambli muusikat peetakse üldiselt hard rock'iks, on nende lugudes mõjutusi iiri rahvamuusikast, soulist, kantrist, psühhedeelsest rokist ja heavy metal'ist. Ansambel asutati detsembris 1969 Dublinis, kui kitarrist Eric Bell ja klahvpillimängija Eric Wrixon kohtusid ansamblis Orphanage mänginud laulja-basskitarristi Phil Lynotti ja trummar Brian Downeyga. Ansambli kaks esimest albumit, 1971 ilmunud "Thin Lizzy" ja 1972. ilmunud "Shades of a Blue Orphanage" briti edetabelitesse ei jõudnud. 1972. aastal andis plaadifirma Decca ilma ansambli nõusolekuta singlina välja nende versiooni iiri ballaadist "Whiskey in the Jar", mis tõusis Iirimaa edetabeli tippu ja Suurbritannias 6. kohale. Singli edust hoolimata ei saavutanud ka kolmas stuudioalbum "Vagabonds of the Western World" oodatud müügiedu. Pärast Eric Belli lahkumist 1974. aastal liitus ansambliga mõneks kuuks Gary Moore, kes mängis ansamblis kitarri ka 1978–1979. Thin Lizzy võttis esimesena kasutusele kaks soolokitarristi, mida hiljem jäljendasid paljud rokkansmablid, näiteks Judas Priest, Iron Maiden ja Metallica. Darren Wharton: klahvpillid (2010–, ka aastatel 1980–1983, 1996–2001) Scott Gorham: kitarr (1996–, ka aastatel 1974–1983) Tom Hamilton: basskitarr (2016–) Ricky Warwick: laul (2010–) Damon Johnson: kitarr, taustalaul (2011-) Scott Travis: trummid (2016-) Phil Lynott: laul, basskitarr (1969–1983) Eric Bell: kitarr (1969–1973) Eric Wrixon: klahvpillid (1969–1970) Brian Downey: trummid (1969–1983, 1996–1997, 2010–2016) Gary Moore: kitarr (1974, 1977, 1978–1979) Andy Gee: kitarr (1974) John Cann: kitarr (1974) Brian Robertson: kitarr (1974–1978) Midge Ure: kitarr, klahvpillid (1979–1980) Dave Flett: kitarr (1979–1980) Snowy White: kitarr (1980–1982) John Sykes: kitarr (1982–1983, 1996–2009) Tommy Aldridge: trummid (1997–2001, 2007–2009) Randy Gregg: basskitarr (2004–2005) Marco Mendoza: basskitarr (2010–, ka aastatel 1996–2001, 2005–2007) Michael Lee: trummid(2004–2007) Francesco DiCosmo: basskitarr (2007–2009) Vivian Campbell: kitarr (2010–2011) Thin Lizzy (1971) Shades of a Blue Orphanage (1972) Vagabonds of the Western World (1973) Nightlife (1974) Fighting (1975) Jailbreak (1976) Johnny the Fox (1976) Bad Reputation (1977) Black Rose: A Rock Legend (1979) Chinatown (1980) Renegade (1981) Thunder and Lightning (1983) http://www.thinlizzyband.com/
Jalaka-kobrutäi

Jalaka-kobrutäi (Eriosoma ulmi; sünonüüm Schizoneura ulmi) on lehetäiliste hulka kuuluv liik putukaid. Elavad jalaka lehtedel, imedes floeemist mahla. Imemisel eritatud sülje mõjul lehe koed deformeeruvad, kasvades kobrluliseks. Lehe serv seejuures pöördub, nii et putukad jäävad sisse varju. Peale jalaka võib ta elada ka punase sõstra lehtedel. Mati Martin 2005. Kes elavad jalakalehtedel? Eesti Loodus 2. Jalaka-kobrutäi andmebaasis eElurikkus
Réver

Réver Humberto Alves Araújo (mängijanimega Réver; sündinud 4. jaanuaril 1985 Ariranhas) on Brasiilia jalgpallur, kaitsja. Ta mängib Brasiilia kõrgliiga klubis Atlético Mineiro. Réver alustas klubikarjääri Brasiilia esiliiga klubis Paulista. 2007. aastal liitus ta Araabia Ühendemiraatide klubiga Al-Wahda. 2008. aasta ja 2009. aasta hooaja veetis ta Brasiilia kõrgliiga klubis Grêmio. 2010. aasta jaanuaris sõlmis ta lepingu Saksamaa Bundesliga klubiga VfL Wolfsburg, kuid mänguaega ta Saksamaal peaaegu ei saanudki. 2010. aasta juulis suundus ta tagasi Brassiiliasse, liitudes Atlético Mineiroga. Hooaegadel 2011 ja 2012 valiti ta Brasiilia kõrgliiga hooaja sümboolsesse koosseisu. 2013. aastal võideti Lõuna-Ameerika klubide meistrivõistlused Copa Libertadores. 2014. aastal lisandusid veel Lõuna-Ameerika superkarikavõistluste Recopa Sudamericana võit ja Brasiilia karikavõit. 2015. aasta hooajal mängis ta Internacionalis. Aastatel 2016–2018 mängis ta Flamengos. Réver kuulus Brasiilia koondisse aastatel 2010–2013. Oma ainsa värava koondisesärgis lõi ta 24. aprillil 2013 sõprusmängus Tšiili vastu. Ta kuulus Brasiilia koondisse 2013. aasta FIFA konföderatsioonide karikavõistlustel, kuid üheski mängus ta väljakule ei pääsenud. Paulista Copa do Brasil: 2005 Atlético Mineiro Campeonato Mineiro: 2012, 2013 Copa Libertadores: 2013 Recopa Sudamericana: 2014 Copa do Brasil: 2014 Internacional Campeonato Gaúcho: 2015, 2016 Flamengo Campeonato Carioca: 2017
Valaskala (mütoloogia)

Valaskala on müütiline suur kala, keda on mainitud eesti rahvuseeposes "Kalevipoeg". Rahvuseepose kuueteistkümnendas loos (Lennuki ehitus ja merereisi algus, teekond maailma otsa, Lapumaa ja Varrak, lapu tark) sõlmivad Kalevipoeg ja Varrak Lapu rannas kokkuleppe, et tark tuleb teatud tasu eest teejuhiks Lennuki merereisil maailma otsa. Varrak võttiski laevasõitu seada ning tüürida. Põhja poole purjetades juhtus aga laev neelukohta, kus aerud ei saanud avitada ega purjed välja päästa. Varrak võttis tündri, mille kattis punakaleviga, sidus punapaeltega ja kinnitas köitega laevakere külge rippuma. Valaskala märkaski sööta: Ahmas suhu vaadikese, Pistis ise punumaie, Vedas laeva neelust välja, Päästis paadi põrgusuusta, Allilma ukse eesta, Vana vaenu väravasta, Kuhu mitu enne kukkund....... Kalevipoeg. Kuueteistkümnes lugu
Marlos Moreno

Marlos Moreno Durán (sündinud 20. septembril 1996 Medellínis) on Colombia jalgpallur, kes mängib ründajana Belgia kõrgliiga klubis Kortrijk. Debüüdi Colombia rahvuskoondises tegi ta 24. märtsil 2016 mängus Boliivia vastu. Esimese ja seni ainsa värava lõi ta 11. juunil 2016 Copa América Centenario viimases alagrupimängus Costa Rica vastu. Atlético Nacional Categoría Primera A: 2015–II Superliga Colombiana: 2016 Copa Libertadores: 2016 "Efecto Marlos para salvar la victoria en La Paz". Diario AS. 24.3.2016. Vaadatud 7.8.2018
Imbi

Imbi on eesti naisenimi. 1. jaanuari 2018 seisuga oli Eestis eesnimi Imbi 733 naisel. Imbi on Eestis populaarsuselt 229. naisenimi. Kõige populaarsem on eesnimi Imbi vanuserühmas 60–64, kus neid on 10 000 elaniku kohta 16,29 ning Lääne maakonnas, kus neid on 10 000 elaniku kohta 10,86. Imbi on keskmiselt 58 aasta vanune (mediaanvanus on 59). Imbi Ebrus Imbi Herm Imbi Paju Imbi Ploompuu Imbi Valgemäe "Arhiivikoopia". Originaali arhiivikoopia seisuga 31. juuli 2020. Vaadatud 7. augustil 2018.{{netiviide}}: CS1 hooldus: arhiivikoopia kasutusel pealkirjana (link)
Ristumine

Geomeetrias nimetatakse ristumiseks kahe joone omadust lõikuda täisnurga all. Öeldakse, et joon ristub teise joonega, kui nende vaheline nurk on 90 kraadi. Lõikude A B ¯ {\displaystyle {\overline {AB}}} ja C D ¯ {\displaystyle {\overline {CD}}} ristumist tähistatakse A B ¯ ⊥ C D ¯ {\displaystyle {\overline {AB}}\bot {\overline {CD}}} . Sirge ristub tasandiga parajasti siis, kui see sirge ristub iga tasandil asuva sirgega. Ristumisest üldisem matemaatiline mõiste on ortogonaalsus. Kui on antud lõik A B ¯ {\displaystyle {\overline {AB}}} ning punkt P {\displaystyle P} , saab konstrueerida selle lõiguga ristuva ja punkti P {\displaystyle P} läbiva sirge järgmiselt: Konstrueerime ringjoone keskpunktiga P {\displaystyle P} , et saada ringjoone ja sirge lõikumispunktid A ′ {\displaystyle A'} ja B ′ {\displaystyle B'} . Konstrueerime kaks võrdse raadiusega ringjoont keskpunktiga A ′ {\displaystyle A'} ja B ′ {\displaystyle B'} . Tõmbame sirgjoone läbi ringjoonte lõikumispunktide.
Eduard Meemann

Eduard Meemann (13. mai 1919 Sooalevi talu, Kaagjärve vald, Valgamaa – 11. august 2018) oli Eesti kaitseväelane, kes 21. ja 22. juuni öösel 1940 võttis Eduard Kuuskoriga osa Raua tänava lahingust. Meemann teenis Sidepataljonis ajateenijana. Raua tänava lahingus osalemise eest anti talle 2017. aastal Kotkaristi IV klassi sõjalise teenetemärgi. "Suri Raua tänava lahingust osa võtnud reamees Eduard Meemann". 17. august 2018. Vaadatud 25. august 2018. Ragnar Kond. 97-aastane Eduard Meemann sai kätte presidendi teenetemärgi 3. märts 2017 ERR
Orlando Berrío

Orlando Enrique Berrío Meléndez (sündinud 14. veebruaril 1991 Cartagenas) on Colombia jalgpallur, kes mängib äärepoolkaitsja või paremkaitsjana Brasiilia kõrgliiga klubis América Mineiro. Aastatel 2017–2020 mängis ta Brasiilia kõrgliiga klubis Flamengo, kellega tuli sealhulgas Brasiilia meistriks ja võitis Lõuna-Ameerika klubide meistrivõistlused Copa Libertadores. 2020. aasta juulis liitus ta Araabia Ühendemiraatide klubiga Khor Fakkan, kuid ei saanud klubi meeskonnas kordagi üheski liigamängus osaleda. 2021. aasta juulis naasis ta Brasiilia kõrgliigasse, liitudes América Mineiroga. Debüüdi Colombia rahvuskoondises tegi Berrío 6. oktoobril 2016 mängus Paraguay vastu. Atlético Nacional Categoría Primera A: 2011–I, 2013–II, 2014–I, 2015–II Copa Colombia: 2013, 2016 Superliga Colombiana: 2016 Copa Libertadores: 2016 Flamengo Campeonato Brasileiro Série A: 2019 Copa Libertadores: 2019 Campeonato Carioca: 2017, 2019 Supercopa do Brasil: 2020 Recopa Sudamericana: 2020
Chandler Bing

Chandler Muriel Bing on väljamõeldud tegelane NBC situatsioonikomöödias "Sõbrad", keda mängis Matthew Perry. Chandler Bing oli pere ainus laps. Tema ema Nora Tyler Bing oli erootikakirjanik, isa aga transsooline naine ja drag show "Viva las Gay-gas" staar. Ema ja isa lahutus tekitas Chandlerile edasises elus suhteprobleeme ja pühadetrauma. Ülikoolis kohtus ta Ross Gelleri, Monica Gelleri ja Rachel Greeniga, kellest said hiljem Chandleri parimad sõbrad. Pärast ülikooli kolisid nad New Yorgis kõrvalkorteritesse. Monica kaudu kohtus Chandler ka Phoebe Buffayga. Joey Tribbianiga tutvus ta siis, kui Joey tema korterisse kolis. Chandler töötas algul IT hankejuhina andmete rekonfiguratsiooni ja statistilise analüüsi alal. Üheksandal hooajal lahkus ta seniselt töökohalt ja asus tööle reklaamikirjutajana. Chandler oli sõpradest kõige jõukam. Chandler oli vahelduva eduga suhtes Janice'iga. Neljandal hooajal tekkis tal Monica Gelleriga salasuhe, mida nad algul teiste eest varjasid. Viiendal hooajal said kõik sõbrad nende suhtest teada. Seitsmendal hooajal nad abiellusid ning kümnendas said surrogaatema abiga lapse ja kolisid seejärel äärelinna majja. Joey Tribbiani oli aastaid tema korterikaaslane ja parim sõber. Chandleri väljakolimine nende ühisest korterist ja hiljem korteriühistust oli neile mõlemale väga raske. Telesari "Sõbrad". David Crane, Marta Kauffman. 1994–2004. NBC.
Nordhümmlingi ühisvald

Nordhümmlingi ühisvald (Samtgemeinde Nordhümmling) on ühisvald (Samtgemeinde) Saksamaal Alam-Saksi liidumaal Emslandi kreisis. Selle pindala on 142,63 km². 31. detsembril 2015 elas seal 12 100 inimest. Sellesse ühendusse kuuluvad järgmised vallad: https://www1.nls.niedersachsen.de/statistik/
Junior Sornoza

Junior Nazareno Sornoza Moreira (sündinud 28. jaanuaril 1994 Portoviejos) on Ecuadori jalgpallur, kes mängib poolkaitsjana Ecuadori kõrgliigaklubis Independiente del Valle. Sornoza alustas Independiente del Valles ka klubikarjääri. 2015. aasta hooaja esimesel poolel oli ta laenul Mehhiko kõrgliigaklubis Pachuca. 2017. aasta jaanuaris sõlmis ta lepingu Brasiilia kõrgliigaklubiga Fluminense. 2019. aastal suundus ta teise Brasiilia kõrgliiga klubisse, Corinthiansi. 2020. aastal oli ta Corinthiansest laenul Ecuadori kõrgliigaklubis LDU Quito ja 2021. aastal Mehhiko kõrgliigaklubis Tijuana. 2021. aasta keskel naasis ta Independiente del Vallesse. Debüüdi Ecuadori jalgpallikoondises tegi ta 6. augustil 2014 sõprusmängus Boliivia vastu. Samas mängus lõi ta oma esimese värava koondise särgis. Corinthians Campeonato Paulista: 2019 LDU Quito Supercopa Ecuador: 2020
Sögeli ühisvald

Sögeli ühisvald (Samtgemeinde Sögel) on ühisvald (Samtgemeinde) Saksamaal Alam-Saksi liidumaal Emslandi kreisis. Selle pindala on 285,71 km². 31. detsembril 2015 elas seal 16 144 inimest. Sellesse kuuluvad järgmised vallad: https://www1.nls.niedersachsen.de/statistik/ soegel.de
Spelle ühisvald

Spelle ühisvald (Samtgemeinde Spelle) on ühisvald (Samtgemeinde) Saksamaal Alam-Saksi liidumaal Emslandi kreisis. See koosneb järgmistest valdadest: Lünne Schapen Spelle https://www1.nls.niedersachsen.de/statistik/
Vikkel (arhitektuur)

Vikkel on kolmnurkne pinna- või võlviosa kaarte vahel või täisnurkse raamistuse ja kaare vahel. Viklit kui sfäärilist kolmnurka kasutatakse üleminekul ruudukujuliselt põhiplaanilt kuplile. Vikkel, "Eesti keele seletav sõnaraamat" (vaadatud 07.08.2018)
Werlte ühisvald

Werlte ühisvald (Samtgemeinde Werlte) on ühisvald (Samtgemeinde) Saksamaal Alam-Saksi liidumaal Emslandi kreisis. Selle pindala on 200,11 km². 31. detsembril 2015 elas seal 16 989 inimest. Sellesse kuuluvad järgmised vallad: https://www1.nls.niedersachsen.de/statistik/
Dersum

Dersum on vald Saksamaal Alam-Saksi liidumaal Emslandi kreisis. Valla pindala on 28,57 km². 31. detsembril 2015 elas seal 1476 inimest. Vald asub Emsi jõe (idas) ja Hollandi piiri (läänes) vahel. Haren on umbes 24 km lõunas ja Papenburg umbes 17 km kirdes. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.dersum.de
Karakat

Karakat ehk karakatitsa (vene sõnast каракатица – 'seepia', eesti keeles kasutatakse ka mõistet "kummijuku") on jääl sõitmiseks mõeldud kolme või enama rattaga mootorsõiduk. Eestis kasutavad neid peamiselt Peipsi kalurid. Karakatid võeti kasutusele Peipsi järve ääres 1980. aastate teisel poolel , kui järvel käimiseks ehitati esimesed mootorratastel põhinenud kolmerattalised sõidukid. See erisõiduk on sobib jääkalastuseks tänu maastikuvõimekusele ja samas ujuvusele – suured rehvid tagavad mõlemad omadused. Kallaste vallavalitsus korraldab iga aasta Kallaste Karakatitsa , mis toimub veebruaris. Korraldatakse sõidukite paraad ning autasustatakse parimaid. Hinnatakse sõidukite tehnilist teostust, eripära ja väljanägemist . Kohalikud turismitalud pakuvad sõitu karakatiga Peipsi järvel, nö järvesafarit . auto24.ee (25.02.2012). "Kummijukud vallutasid Kallaste".[alaline kõdulink] "Maahommik: 164". ERR. Vaadatud 27.08.2021. puhkaeestis.ee (26.12.2019). "Kallaste Karakatitsa". Originaali arhiivikoopia seisuga 26.12.2019. postimees.ee (20.02.2016). "Karakatitsa 2016: isetehtud talvesõidukite paraad!". maaleht.ee (25.02.2010). "Karakatitsad näitasid end rahvale". Mesi tare (26.12.2019). "Puhkus Sibulateel". Mesi Tare kodumaja videod (26.12.2019). "Karakatitsa sõit Peipsi järvel (youtube.com)".